ສະຫະປະຊາຊາດ ຈະຫາລືກັນ ກ່ຽວກັບວິກິດການ ໃນຊີເຣຍ (ເບິ່ງສະໄລດ໌ກັບວີດີໂອ)
ສະພາຄວາມໝັ້ນຄົງ ຂອງອົງການສະຫະປະຊາຊາດ ຈະຫາລືກັນ ກ່ຽວກັບວິກິດຢູ່ໃນຊີເຣຍ ໃນວັນສຸກມື້ນີ້
ສະພາຄວາມໝັ້ນຄົງຂອງອົງການສະຫະປະຊາຊາດຈະສົນທະນາຫາລືກັນ ກ່ຽວກັບວິດກິດ ການໃນຊີເຣຍໃນວັນສຸກມື້ນີ້ຂະນະທີ່ບັນດາປະເທດອາຣັບແລະປະເທດຕາເວັນຕົກກະກຽມ ແຜນການຮ່ວມສະບັບນຶ່ງ ແນໃສ່ເພື່ອຍຸຕິການປາບປາມພວກຄັດຄ້ານລັດຖະບານຂອງປະ ທານາທິບໍດີ Bashar al-Assad ນັ້ນ ສຳນັກງານຜູ້ຕາງໜ້າຝຣັ່ງ ປະຈຳອົງການສະຫະປະຊາຊາດໄດ້ປະກາດໃຫ້ຊາບກ່ຽວກັບການ ປະຊຸມທີ່ບໍ່ໄດ້ຄາດຄິດໄວ້ຂອງສະມາຊິກ 15 ປະເທດໃນສະພາຄວາມໝັ້ນຄົງໃນວັນພະຫັດ ວານນີ້ ຜ່ານທາງ Twitter ຂອງສຳນັກງານ ເຈົ້າໜ້າທີ່ກ່າວວ່າພວກນັກການທູດອາດນຳສະເໜີຮ່າງຍັດຕິສະບັບໃໝ່ສະໜັບສະໜຸນແຜນ ການຂອງສັນນິບາດອາຣັບທີ່ຮຽກຮ້ອງໃຫ້ທ່ານ Assad ໂອນອຳນາດໃຫ້ແກ່ຮອງປະທານາ ທິບໍດີຊີເຣຍແລະສ້າງຕັ້ງລັດຖະບານສາມັກຄີຊາດຂຶ້ນ ເພື່ອກະກຽມຈັດການເລືອກຕັ້ງ ເປັນທີ່ຄາດກັນວ່າຫົວໜ້າສັນນິບາດອາຣັບທ່ານ Nabil Elaraby ແລະນາຍົກລັດຖະມົນຕີ ກາຕ້າ Sheikh Hamad bin Jassim al-Thani ຈະນຳສະເໜີແຜນການດັ່ງກ່າວ ຢ່າງ ເປັນທາງການຕໍ່ສະພາຄວາມໝັ້ນຄົງໃນອາທິດໜ້າແລະການລົງຄະແນນສຽງກັນຄາດວ່າຈະ ມີຂຶ້ນບໍ່ດົນຫຼັງຈາກນັ້ນ ມີການເບິ່ງກັນວ່າ ຍັດຕິສະບັບລ່າສຸດນີ້ແມ່ນເປັນການສະໜອງຕອບຕໍ່ຂໍ້ສະເໜີຂອງຣັດເຊຍ ທີ່ພວກນັກການທູດຕາເວັນຕົກໄດ້ປະຕິເສດວ່າ ອ່ອນແອເກີນໄປ ພວກນັກການທູດທີ່ໄດ້ເຫັນຮ່າງຍັດຕິສະບັບລ່າສຸດເວົ້າວ່າ ຕົນຫວັງວ່າຈະສາມາດດຶງດູດເອົາ ການສະໜັບສະໜຸນຂອງຣັດເຊຍ ໂດຍໃຊ້ພາສາທີ່ອາດປ່ອຍໃຫ້ມີການເປີດຊ່ອງທາງເປັນໄປ ໄດ້ໃນການທີ່ທ່ານ Assad ຈະກຳຕຳແໜ່ງຕໍ່ໄປ ແຕ່ມີບົດບາດທີ່ຈຳກັດ ພວກນັກການທູດ ກ່າວວ່າ ຮ່າງຍັດຕິໄດ້ແຍ້ມໃຫ້ເຫັນແຕ່ບໍ່ໄດ້ຮຽກຮ້ອງໃຫ້ສະຫະປະຊາຊາດລົງໂທດຊີເຣຍ ຣັດເຊຍຊຶ່ງເປັນປະເທດສະມາຊິກຂອງສະພາຄວາມໝັ້ນຄົງທີ່ສາມາດໃຊ້ສິດຢັບຢັ້ງຫຼືວີໂຕ້ໄດ້ ນັ້ນ ໄດ້ໃຫ້ຄຳໝັ້ນສັນຍາຊໍ້າແລ້ວຊໍ້າອີກທີ່ຈະສະກັດກັ້ນຍັດຕິໃດກໍຕາມ ທີ່ຮຽກຮ້ອງໃຫ້ທ່ານ Assad ລາອອກລົງໂທດທາງດ້ານເສດຖະກິດຫຼືປະຕິບັດງານທາງທະຫານຢູ່ໃນຊີເຣຍ